સુનિલે કબુલ્યુ હતું કે, છેલ્લા ત્રણ મહિનાથી મોબાઈલ બંધ કર્યો છે. સુનિતાને કોલ કર્યો નથી અને ઘરે પણ નથી ગયો. ઘર ખર્ચ કે કોઈ મદદ પણ પહોચાડી ન હતી. વિશેષ પુછપરછ કરતા સંતોષકારક જવાબ આપી શકયો ન હતો. પરંતુ અન્ય કર્મચારીઓને પુછપરછ કરતા જાણવા મળ્યું કે, કોઈ મહિલા તેને ટિફીન આપી જાય છે. રેકયુટીમ દ્વારા કડક ભાષામાં વાત કરતા તેમણે માફી માગી હતી અને નિયમિત ઘર ખર્ચની રકમ મોકલાવશે. કોલ કરવાની ખાત્રી આપી હતી. અને હવે પછી આવી ભૂલ કરે તો પોલીસ કાર્યવાહી કરશે. સુનિતા હાલ પ્રેગનન્ટ છે તથા સુરતમાં રહેવાની સગવડ ન હોઈ જેથી ડેડિયાપાડા તેમની માતા સાથે રહેશે. અને ડીલીવરી બાદ પત્ની તથા બાળકોને સુરત લઈ આવશે તેવી ખાત્રી આપી હતી. સગર્ભા પત્નીને છોડી આવેલા પતિની સાન ઠેકાણે લાવવામાં આવી હતી. પોતાને મદદ કરવા બદલ સુનિતાએ ટીમનો આભાર માન્યો હતો.